CELEX: 62017TN0632
Language: sk
Date: 2017-09-15 00:00:00
Title: Vec T-632/17: Žaloba podaná 15. septembra 2017 – Erdősi Galcsikné/Komisia

13.11.2017   
            
            
               SK
            
            
               Úradný vestník Európskej únie
            
            
               C 382/51
            
         Žaloba podaná 15. septembra 2017 – Erdősi Galcsikné/Komisia
   (Vec T-632/17)
   (2017/C 382/64)
   Jazyk konania: nemčina
   
      Účastníci konania
   
   
      Žalobkyňa: Éva Erdősi Galcsikné (Budapešť, Maďarsko) (v zastúpení: D. Lazar, Rechtsanwalt)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie Ares(2017)2755900 z 1. júna 2017,
            
         
               —
            
            
               zrušil rozhodnutie Komisie C(2017)5146 final zo 17. júla 2017,
            
         
               —
            
            
               zaviazal Komisiu, aby žalobkyni sprístupnila všetky dokumenty pilotného konania EU 8572/15, CHAP (2015)00353, nezávisle na tom, či už existujú alebo majú byť predložené až v budúcnosti, ako aj
            
         
               —
            
            
               zaviazať Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod je založený na tom, že sprístupnením sporných dokumentov by nebol ohrozený účel ochrany vyšetrovania.
               Predmetom pilotného konania EU 8572/15 je masívne porušovanie práva na nezávislý súd a na spravodlivé konanie zo strany maďarských súdov z dôvodu používania právnych predpisov týkajúcich sa konverzie úverov vyjadrených v cudzej mene do maďarskej meny. Tieto zákony narušujú deľbu moci, pretože zasahujú do súkromných právnych vzťahov občanov. Tieto zákony najmä nútia dlžníkov, aby znášali straty súvisiace s menovým rizikom a zakazujú spochybňovanie platnosti úverových zmlúv pred súdom.
               Rokovania medzi Európskou komisiou a maďarskou vládou s cieľom zaistenia zlučiteľnosti maďarského právneho poriadku s právom Spoločenstva nie sú na dosiahnutie tohto cieľa vhodné, lebo sudcovia sú v právnom štáte nezávislí.
               Sprístupnenie sporných dokumentov by neohrozilo účel ochrany vyšetrovania, ale naopak by ho podporilo, lebo verejná diskusia by mohla viesť k zmene judikatúry maďarských súdov.
            
         
               2.
            
            
               Druhý žalobný dôvod je založený na tom, že existuje prevažujúci verejný záujem na sprístupnení sporných dokumentov.
               Je vo verejnom záujme verejne šíriť dokumenty, lebo by to umožnilo:
               
                           —
                        
                        
                           zmeniť právna kultúru maďarských súdov,
                        
                     
                           —
                        
                        
                           diskutovať verejne v európskom meradle o zmysle výkladu základných práv maďarskou vládou, a
                        
                     
                           —
                        
                        
                           viesť verejnú diskusiu o tom, ako Komisia chápe výklad článku 47 Charty základných práv Európskej únie a článku 6 ods. 1 prvej vety EDĽP.